CELEX: 62015TN0327
Language: et
Date: 2015-06-02 00:00:00
Title: Kohtuasi T-327/15: 2. juunil 2015 esitatud hagi – Kreeka Vabariik versus komisjon

24.8.2015   
            
            
               ET
            
            
               Euroopa Liidu Teataja
            
            
               C 279/42
            
         2. juunil 2015 esitatud hagi – Kreeka Vabariik versus komisjon
   (Kohtuasi T-327/15)
   (2015/C 279/52)
   Kohtumenetluse keel: kreeka
   
      Pooled
   
   
      Hageja: Kreeka Vabariik (esindajad: G. Kanellopoulos, O. Tsirkinidou ja A.E. Vasilopoulou)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 25. märtsi 2015. aasta otsus, „millega kohaldatakse finantskorrektsiooni EAGGF arendusrahastust rakenduskavale 2000GR061RO021 CCI (Kreeka – Eesmärk 1 – Maaelu ümberkorraldamine)” summas 7 2 1 05  592,41 eurot, teatavaks tehtud numbri all C(2015) 1936 final.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               —
            
            
               Esimene väide, et vaidlusalusel otsusel puudub õiguslik alus, kuna määruse (EÜ) nr 1260/1999 (1) artikkel 39, mille alusel see on vastu võetud, on tunnistatud kehtetuks osas, mis puudutab EAGGF arendusrahastut (esimese väite esimene osa); igal juhul ei ole õiguslikud tingimused, mis võimaldaksid tugineda määruse (EÜ) nr 1260/1999 artiklile 39 (esimese väite teine osa).
            
         
               —
            
            
               Teine väide, mis on esitatud teise võimalusena, et vaidlusalune otsus on vastu võetud rikkudes komisjoni ajalist pädevust (teise väite esimene osa), või on vastu võetud hilinenult ja olulisi menetlusnorme rikkudes, mistõttu on rikutud Kreeka Vabariigi õigust sada ära kuulatud ja tema kaitseõigusi (teise väite teine osa).
            
         
               —
            
            
               Kolmas väide, et vaidlusalune otsus on vastuolus õiguskindluse põhimõttega ja liikmesriigi õiguspärase ootuse põhimõttega.
            
         
               —
            
            
               Neljas väide, et vaidlusalune otsus rikub ne bis in idem põhimõtet, kuna on määratud mitu korrektsiooni ning igal juhul on määratud finantskorrektsioon täiesti ebaproportsionaalne ja tuleb tühistada.
            
         
      (1)  Nõukogu määrus (EÜ) nr 1260/1999, 21. juuni 1999, millega nähakse ette üldsätted struktuurifondide kohta (EÜT L 161, 26.6.1999, lk 1, ELT eriväljaanne 14/01, lk 31).